|  |  |  |
| --- | --- | --- |
|  | **Együttműködési megállapodás**Szakmai gyakorlat biztosítására |  |

Amely létrejött egyfelől a **PÉCSI TUDOMÁNYEGYETEM**

Székhely: 7622 Pécs, Vasvári P. u. 4.

csoport azonosító szám: 17783941-5-02

adószám: 19308681-4-02

Statisztikai jele: 19308681-8542-563-02

Intézmény azonosító: FI 58544

Bankszámlaszám: 11731001-23135378

Szerződéskötéssel érintett szervezeti egység: ………………………… **Kar**.

Képviseletre jogosult: ………………………….., dékán

Szakmai gyakorlat intézményi felelőse: …………………………..

Továbbiakban: **Pécsi Tudományegyetem**

másfelől a(z) **Gyakorlóhely neve**

Székhely: ………………………….

Cégjegyzékszám/Nyilvántartási szám: ………………………………..

Adószám: ………………………..

Statisztikai számjel: ………………………..

Bankszámlaszám: ………………………….

Képviseletre jogosult: …………………………….

Szakmai gyakorlóhely szakmai felelőse: …………………………..

Továbbiakban: **Gyakorlóhely**

(továbbiakban külön-külön: Fél, együtt: Felek) között, az alulírott helyen és időben az alábbi feltételek szerint:

**1. Megállapodás célja és tárgya**

1.1. Felek megállapodnak abban, hogy a Gyakorlóhely a Pécsi Tudományegyetem tanévente legfeljebb ….. fő hallgatója számára szakmai gyakorlati lehetőséget biztosít a jelen megállapodásban és a jelen megállapodásmellékleteiben rögzített feltételek szerint.

1.2. A tanárképzésben a szakmai gyakorlat célja, hogy a tanárjelöltek számára biztosítsa a szakképzetséghez kapcsolódó gyakorlati ismeretek és kompetenciák megszerzését (pl.: tanórára való felkészülés, óratervezés, tanári szerepkörök, pedagógiai mérések és kísérletek), a munkahely világával való ismerkedést (pl.: iskolai élet, iskolavezetés, szülőkkel való kommunikáció); valamint, hogy a hallgatók későbbi munkájuk hatékonysága érdekében jártasságot szerezzenek a tanítási és tanulási, illetve nevelési feladatok értékelésében, fejlesztésében, kutatásában és az önértékelésben.

**2. A Gyakorlóhely jogai és kötelezettségei**

2.1. A Gyakorlóhely köteles

- a szakmai gyakorlaton résztvevő hallgatókat tanulmányaiknak megfelelő szakterületen foglalkoztatni,

- amennyiben a Gyakorlóhely nem költségvetési szerv – a szakmai gyakorlaton résztvevő hallgatókkal a felsőoktatási szakképzésről és a felsőoktatási képzéshez kapcsolódó szakmai gyakorlat egyes kérdéseiről szóló 230/2012. (VIII. 28.) Kormányrendelet rendelkezései szerint a szakmai gyakorlat megkezdése előtt hallgatói munkaszerződést kötni. A költségvetési szervnek minősülő gyakorlóhelyen a szakmai gyakorlatra hallgatói munkaszerződés nélkül is sor kerülhet,

- a szakmai gyakorlat folytatásához szükséges helyet, eszközt és védőfelszerelést a szakmai gyakorlaton résztvevő hallgatónak biztosítani,

- a szakmai gyakorlat megkezdése előtt a hallgatók balesetvédelmi tűzvédelmi és munkavédelmi képzését biztosítani,

- a szakmai gyakorlat ideje alatt a szakmai gyakorlaton résztvevő hallgatók szakmai gyakorlati tevékenységének folyamatos szakmai felügyeletét, irányítását ellátni,

- a hallgatók szakmai gyakorlatát úgy megszervezni, hogy az igazodjon a Pécsi Tudományegyetem félévbeosztásához,

- a szakmai gyakorlat befejezését követően a hallgatók elsajátított szakmai tudását, kompetenciáit írásban értékelni és azt haladéktalanul a Pécsi Tudományegyetemnek megküldeni.

2.2. Amennyiben a nem költségvetési szerv Gyakorlóhelyen a hallgatók szakmai gyakorlati ideje egybefüggően eléri a hat hetet, a gyakorlóhely köteles a szakmai gyakorlaton résztvevő hallgatók számára legalább a nemzeti felsőoktatásról szóló 2011. évi CCIV. törvény 44. § (3) bekezdése szerinti díjazást fizetni. A szakmai gyakorlaton résztvevő hallgatók számára fizetendő díjazás pontos mértékét a jelen megállapodás 1. számú melléklete tartalmazza.

2.3. Felek megállapodnak abban, hogy annak érdekében, hogy a Pécsi Tudományegyetem a 230/2012. (VIII. 28.) Kormányrendelet 15. § -ban foglalt kötelezettségének eleget tudjon tenni, a Gyakorlóhely adatainak bármely változásáról köteles a Pécsi Tudományegyetemet haladéktalanul írásban értesíteni.

2.4. Szerződő Felek úgy állapodnak meg, hogy a Gyakorlóhely a hallgatók szakmai gyakorlati ideje alatt nem ad át a hallgatóknak olyan gazdasági, vagy üzleti titoknak számító információt, adatot, ami a hallgatónak a szakdolgozata elkészítését, megvédését, illetve a képzés utáni elhelyezkedését akadályozza, gátolja.

2.5. A Gyakorlóhely kijelenti, hogy hallgatók szakmai gyakorlatának megszervezéséhez szükséges feltételekkel rendelkezik.

**3. A Pécsi Tudományegyetem jogai és kötelezettségei**

3.1. A Pécsi Tudományegyetem köteles:

- a szakmai gyakorlat megkezdése előtt minimum 15 munkanappal írásban megküldeni a Gyakorlóhely részére a szakmai gyakorlat – szakképzési programban és tantervben meghatározott - képzési követelményeit,

- a szakmai gyakorlathoz szükséges adatokat, információkat a Gyakorlóhely számára megküldeni,

- a Gyakorlóhellyel együttműködve a szakmai gyakorlaton résztvevő hallgatókat kiválasztani és a kiválasztott hallgatók névsorát minimum 15 nappal a szakmai gyakorlat megkezdése előtt a Gyakorlóhelynek írásban megküldeni,

- a szakmai készségek, képességek komplex fejlesztési folyamatában a Gyakorlóhely értékelése alapján a gyakorlati kompetenciákat értékelni.

3.2. A Pécsi Tudományegyetem felelős a hallgatók teljes képzéséért, és az ennek részét képező szakmai gyakorlatért.

3.3. A Pécsi Tudományegyetem kötelessége a szakmai gyakorlaton résztvevő hallgatók rendszeres ellenőrzése, tanulmányi módszertani irányítása.

**4. A Felek közötti pénzügyi elszámolás rendje**

4.1. Felek megállapodnak abban, hogy amennyiben a Gyakorlóhely a szakmai gyakorlat biztosításáért díjazásra jogosult, a Pécsi Tudományegyetem a díjat az alábbiak szerint fizeti meg.

4.1.1. A Pécsi Tudományegyetem teljesítésigazolásra feljogosított képviselője a szakmai gyakorlat befejezését követő 15 napon belül két példányban teljesítésigazolást állít ki a Gyakorlóhely részére az általa biztosított szakmai gyakorlatról.

4.1.2. Kétféléves szakmai gyakorlat esetén a teljesítésigazolást két részletben, a gyakorlat 50%-50%-ának teljesítéséről, az első és a második köznevelési félév befejezését követő 15 napon belül kell kiállítani.

4.1.3. A Gyakorlóhely a teljesítésigazolás alapján jogosult a szakmai gyakorlat biztosításáról számlát kiállítani. A teljesítésigazolás egy példányát a Gyakorlóhely köteles a számlához csatolni, továbbá köteles a számlán feltüntetni a Pécsi Tudományegyetem által előzetesen rendelkezésére bocsátott SAP azonosítószámot.

4.1.4. A számla kiegyenlítése 30 napon belül, banki átutalással történik.

4.2. Ha a Gyakorlóhely nem a jelen megállapodás szerint állítja ki a számlát, a Pécsi Tudományegyetem jogosult a számlát annak kézhezvételét követő 5 munkanapon belül visszaküldeni a és a számla kiegyenlítését megtagadni anélkül, hogy ez által késedelembe esne. Mindaddig, amíg a Gyakorlóhely a jogszabályokban, illetve a jelen megállapodásban meghatározott követelményeknek megfelelő számlát a Pécsi Tudományegyetem részére meg nem küldi, fennáll a Gyakorlóhely számlázási késedelme, ami a Pécsi Tudományegyetem egyidejű késedelmes fizetési teljesítését kizárja.

4.3. A teljesítésigazoló személyében bekövetkező esetleges változásokról a Pécsi Tudományegyetem köteles haladéktalanul, írásban tájékoztatni a Gyakorlóhelyet. A Gyakorlóhely köteles a tájékoztatás tudomásulvételét haladéktalanul, írásban visszaigazolni. Ettől az időponttól kezdődően teljesítésigazolónak az újonnan bejelentett személy minősül. Felek megállapodnak abban, hogy a teljesítésigazoló személyének megváltozására vonatkozó bejelentés és annak visszaigazolása nem minősül szerződésmódosításnak.

**5. Megállapodás megszűnése és módosítása**

5.1. Felek a jelen megállapodást annak mindkét Fél általi aláírása napjától a 1. számú mellékletben meghatározott szakmai gyakorlat végéig tartó határozott időre kötik.

5.2. Jelen megállapodást bármelyik Fél jogosult a másik Félhez intézett egyoldalú, írásos nyilatkozatával indokolás nélkül 30 napos felmondási idővel felmondani.

5.3. Bármelyik Fél, a másik Fél súlyos szerződésszegése esetén jogosult a jelen megállapodást a szerződésszegő Félhez intézett egyoldalú, írásos, indokolással ellátott nyilatkozatával, azonnali hatállyal felmondani.

5.4. Felek a jelen megállapodást közös megegyezéssel kizárólag írásban, bármikor módosíthatják vagy megszüntethetik.

5.5. Szerződő Felek úgy állapodnak meg, hogy ha valamely hallgató szakmai gyakorlata idő előtt megszűnik, vagy megszakad, úgy a megszűnés és megszakadás időpontjáról és annak okáról a gyakorlóhely haladéktalanul, írásban értesíti a Pécsi Tudományegyetem kapcsolattartóját és szakmai felelősét.

**6. Felek egyéb megállapodásai**

6.1. A Felek rögzítik, hogy jelen együttműködés során a Pécsi Tudományegyetem adatkezelőnek, a Gyakorlóhely adatfeldolgozónak minősül, a hallgatók szakmai gyakorlatának megszervezéséhez kapcsolódó adatkezelésről jelen megállapodás 3. számú mellékletében rendelkeznek.

6.2. Felek megállapodnak abban, hogy amennyiben a Gyakorlóhely a Pécsi Tudományegyetemtől a szakmai gyakorlat biztosításáért díjazásra jogosult, a díjazás mértékét a 2. számú melléklet tartalmazza.

6.3. Felek megállapodnak abban, hogy minden, a jelen megállapodás keretében egymásnak küldött értesítésnek írott (levél, e-mail) formában kell történnie. A Felek közti levelezés nyelve: magyar.

6.4. Felek megállapodnak abban, hogy egymáshoz intézett értesítéseit akkor tekintik megfelelően teljesítettnek, amennyiben azt a másik Félnek jelen megállapodásban meghatározott értesítési címére írásban – tértivevénnyel vagy más módon igazolt levél– küldték meg.

6.5. A Felek megállapodnak abban, hogy amennyiben a tértivevényes postai küldemény „ismeretlen”, „ismeretlen helyre költözött”, „nem vette át”, „az átvételt megtagadta”, „ kézbesítés akadályozott” jelzéssel érkezik vissza a feladóhoz, akkor már a kézbesítés megkísérlésének napján, ha pedig „nem kereste” jelzéssel, akkor a második kézbesítési kísérletet követő 5. munkanapon a küldemény kézbesítettnek minősül.

6.6. A kapcsolattartók személyében bekövetkező esetleges változásokról az érintett Fél haladéktalanul, írásban köteles a másik Felet tájékoztatni. A tájékoztatás tudomásulvételét a másik Fél köteles haladéktalanul, írásban visszaigazolni. Ettől az időponttól kezdődően a kapcsolattartónak az újonnan bejelentett személy minősül. Felek megállapodnak abban, hogy a kapcsolattartók személyének megváltozására vonatkozó bejelentése és annak visszaigazolása nem minősül szerződésmódosításnak.

6.7. Felek a közöttük a jelen szerződéssel kapcsolatban felmerült vitás kérdéseket elsősorban együttműködésre feljogosított képviselőik útján, tárgyalásos úton kötelesek rendezni. Ennek eredménytelensége esetére a Felek a jogvitájuk eldöntésére kikötik a hatáskörrel rendelkező pécsi székhelyű rendes bíróság kizárólagos illetékességét .

6.8. Felek rögzítik, hogy a jelen megállapodásban nem szabályozott kérdésekben a Polgári Törvénykönyv, a nemzeti felsőoktatásról szóló 2011. évi CCIV. törvény, a szakmai gyakorlat vonatkozásában az Nftv. 44. § (2) bekezdése alapján a Munka Törvénykönyvéről szóló 2012. évi I. törvény és a felsőoktatási szakképzésről, a felsőoktatási képzéshez kapcsolódó szakmai gyakorlat egyes kérdéseiről szóló 230/2012. (VIII. 28.) Kormányrendelet és a tanárképzés rendszeréről, a szakosodás rendjéről és a tanárszakok jegyzékéről szóló 283/2012. (X. 4.) Korm. rendelet rendelkezései az irányadók.

Jelen megállapodást a Felek elolvasták, értelmezték, és mint akaratukkal mindenben megegyezőt, jóváhagyólag aláírták. Jelen szerződés négy (4). eredeti példányban készült, amelyekből kettő (2). példány a Pécsi Tudományegyetemet, kettő (2). példány a Gyakorlóhelyet illet.

Mellékletek:

1. számú melléklet: Szakmai gyakorlat adatai
2. számú melléklet: Gyakorlóhely díjazására vonatkozó feltételek
3. számú melléklet: Adatvédelmi rendelkezések

Pécs, 20.... , 20….

|  |  |  |
| --- | --- | --- |
| **PÉCSI TUDOMÁNYEGYETEM** |  | ………………………..….. **Gyakorlóhely** |
| ………………………..… **Kar**. |  | képviselő: ………………………..….. |
| képviselő: ………………………..….. dékán |  |  igazgató |

Ellenjegyzők a Pécsi Tudományegyetem

 részéről: Ellenjegyzők a Gyakorlóhely részéről:

|  |  |
| --- | --- |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_szakmai ellenjegyző | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_pénzügyi ellenjegyző | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |

1. ***számú melléklet***

***a Pécsi Tudományegyetem és a*** …………………………..***között szakmai gyakorlat tárgyban megkötendő együttműködési megállapodáshoz***

**Szakmai gyakorlat adatai [[1]](#footnote-1)**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Szakmai gyakorlat típusa** | **Munkarend** | **A szakmai gyakorlaton résztvevő hallgatók létszáma (fő)** | **Hallgató neve** | **Gyakorlaton résztvevők szakonkénti megosztása [[2]](#footnote-2)**  | **Szakmai gyakorlat kezdete** | **Szakmai gyakorlat vége** | **Szakmai gyakorlat végzésének helye (címe) és az ott szakmai gyakorlaton résztvevő hallgatók száma** | **Gyakorlóhely szakmai felelőse (gyakorlatvezető mentor)** | **Pécsi Tudományegyetem szakmai felelőse** |
| **Csoportos tanítási gyakorlat** | Nappali | …….. | …….. | …….. | …….. | …….. | …….. | …….. | …….. |
| Levelező | …….. | …….. | …….. | …….. | …….. | …….. | …….. | …….. |
| **Egyéni összefüggő szakmai gyakorlat** | Nappali | …….. | …….. | …….. | …….. | …….. | …….. | …….. | …….. |
| Levelező | …….. | …….. | …….. | …….. | …….. | …….. | …….. | …….. |

***Szakmai gyakorlaton résztvevő hallgatók díjazása:***

|  |  |  |  |  |  |
| --- | --- | --- | --- | --- | --- |
| …….. | Hallgató díjazásra jogosult |  | …….. |  | Hallgató díjazásra nem jogosult |
|  |  |  |  |  |  |  |
|  | Díjazás mértéke |  |  | Oka: |
|  |  |  |  |  |  |  |
|  | …….. | Az Nftv. 44. § (3) bekezdés a) pontja szerinti díjazás |  |  | …….. | A szakmai gyakorlat ideje egybefüggően nem éri el a 6 hetet |
|  |  |  |  |  |  |  |
|  | …….. | Az Nftv. 44. § (3) bekezdés a) pontja szerinti díjazásnál magasabb |  |  | …….. | A Gyakorlóhely költségvetési szerv |
|  |  |  |  |  |  |  |
|  | Díjazás összege: |  |  |  |  |
|  |  | (összeg betűvel). |  |  |  |  |
|  |  | azaz |  |  |  |  |
|  |  | (összeg számmal). |  |  |  |  |

A hallgatót megillető díjazás megfizetésének módját a hallgatóvak kötött hallgatói munkaszerződés tartalmazza.

1. ***számú melléklet***

 ***a Pécsi Tudományegyetem és a*** …………………..….. ***között szakmai gyakorlat tárgyban megkötendő együttműködési megállapodáshoz***

**Gyakorlóhely díjazására vonatkozó adatok**

***Gyakorlóhely a szakmai gyakorlat biztosításáért***

|  |  |  |  |  |  |
| --- | --- | --- | --- | --- | --- |
|  | …….. | Jogosult díjazásra |  | ……..  | Nem jogosult díjazásra |

|  |  |
| --- | --- |
|  **A gyakorlóhely megnevezése:** | …….. |
| **Szak megnevezése** |  …….. | **Szemeszter** |  …….. |
|  |  |  |  |
| **Gyakorlat típusa** | **Munkarend** | **Díjazás összege (Ft/fő)** | **A szakmai gyakorlaton résztvevő hallgatók létszáma (fő)** |
| **Csoportos tanítási gyakorlat** | Nappali | …….. | …….. |
| Levelező |  …….. | …….. |
| **Egyéni összefüggő szakmai gyakorlat** | Nappali | …….. | …….. |
| Levelező | …….. | …….. |
| Összesen | …….. |  |  |
|  |  |  |  |
| **Teljesítésigazoló neve:** | …….. |
| **Elérhetősége:** | …….. |

1. **számú melléklet**

***a Pécsi Tudományegyetem és a ………(Gyakorlóhely neve)……… közötti adatkezelésről szakmai gyakorlat tárgyban megkötendő együttműködési megállapodáshoz az általános adatvédelmi rendeletnek való megfelelés céljából***

**Adatvédelmi rendelkezések**

**1. A melléklet célja**

1.1. E melléklet a Pécsi Tudományegyetemen és a ***………(Gyakorlóhely neve)………***  között, a jelen megállapodás teljesítéséhez szükséges személyes adatok kezelését, a Felek közötti jogviszonyt, a Felek jogait és kötelezettségeit szabályozza.

1.2. A jelen mellékletben nem szabályozott kérdésekre, így különösen a rendelkezések időbeli hatályára, adatfeldolgozási megállapodás felmondási idejére és annak feltételeire az együttműködési megállapodás rendelkezései irányadók.

1.3. A jelen mellékletben használt fogalmak, valamint a nem, vagy nem kellő részletességgel szabályozott kérdések tekintetében a természetes személyeknek a személyes adatok kezelése tekintetében történő védelméről és az ilyen adatok szabad áramlásáról szóló 2016/679/EU rendelet (általános adatvédelmi rendelet), az információs önrendelkezési jogról és az információszabadságról szóló 2011. évi CXII. törvény (Infotv.), és a Polgári Törvénykönyvről szóló 2013. évi V. törvény (Ptk.) rendelkezései irányadók.

**2. Az adatkezelések célja és jogalapja, a továbbított és kezelt adatok típusa és az érintettek köre, adatkezelők kötelezettségei**

2.1. Az adatkezelő az általános adatvédelmi rendelet 28. cikkének megfelelően jelen együttműködési megállapodás megkötésével egyúttal megbízza az adatfeldolgozót az alábbi adatfeldolgozási tevékenységek végrehajtására:

Az együttműködési megállapodásban foglalt szakmai gyakorlatok lebonyolítása érdekében a szakmai gyakorlathoz kapcsolódó meghatározott adatok (különösen név, szak, munkarend) gyűjtése, rendszerezése, tárolása, kapcsolódó dokumentumok kiállítása.

2.2. A megbízást az adatfeldolgozó elfogadja.

2.3. Az érintettek köre a szakmai gyakorlatra jelentkező Egyetemi hallgatók.

**3. Az adatfeldolgozás időtartama**

3.1. Az adatfeldolgozás e szerződés megszűnéséig tart.

3.2. Az adatfeldolgozó – jogszabály eltérő rendelkezése hiányában – az adatfeldolgozás befejezését követően az adatkezelő döntésének megfelelően valamennyi személyes adatot (ideértve a meglévő másolatokat is) törli, illetve azokat az adatkezelőnek visszajuttatja.

**4. Utasításadás**

4.1. Adatkezelő kijelenti és szavatolja, hogy a jelen megállapodásban átadott vagy hozzáférhetővé tett személyes adatok adatkezelőjének minősül, és azokat jogszerűen, a vonatkozó adatvédelmi szabályoknak megfelelően kezeli.

4.2. Az adatfeldolgozó – ha jogszabály másként nem rendelkezik – az adatfeldolgozást az adatkezelő írásbeli utasításai szerint végzi. Írásbelinek kell tekinteni az elektronikus úton, így különösen elektronikus levelezés útján adott írásbeli utasítást is.

4.3. Az adatkezelő személyes adatok kezelésével kapcsolatos döntési és utasítási jogkörét e szerződés tekintetében az Egyetem ………………………. Karának dékánja gyakorolja.

4.4. Az utasítás jogszerűségéért az adatkezelő felel, az adatfeldolgozó köteles azonban felhívni az adatkezelő figyelmét, ha az utasítás jogszerűtlen, célszerűtlen vagy szakszerűtlen.

**5. Kapcsolattartás**

 E melléklet végrehajtásával, különösen az utasításadással kapcsolatban kapcsolattartó személy(ek) a fenti szerződés szerinti kapcsolattartó személyek:

A Pécsi Tudományegyetem részéről:

***………(kapcsolattartó neve, e-mail címe, telefonszáma)………***

A Pécsi Tudományegyetem adatvédelmi tisztviselője:

Dr. Zámbó Alexandra Erzsébet; adatvedelem@pte.hu ; <https://pte.hu/hu/adatvedelem>

A Gyakorlóhely részéről:

***………(kapcsolattartó neve, e-mail címe, telefonszáma)………***

A Gyakorlóhely adatvédelmi tisztviselője

***………(amennyiben van, a kapcsolattartó adatvédelmi tisztviselőjének neve, e-mail címe, telefonszáma)………***

**6. További adatfeldolgozó igénybevétele**

6.1. Az adatfeldolgozó az adatkezelő előzetesen írásban tett eseti vagy általános felhatalmazása nélkül további adatfeldolgozót nem vehet igénybe. E felhatalmazás megtételére az 4.2. és 4.3. pont rendelkezései irányadók.

6.2. Az adatfeldolgozó köteles az adatkezelőt előzetesen értesíteni, ha az általános felhatalmazásban meghatározott további adatfeldolgozóhoz képest változás következik be. Az adatkezelő az ezzel kapcsolatos esetleges kifogását 5 munkanapon belül köteles megtenni. Ennek hiányában a további adatfeldolgozóval kapcsolatos változásokhoz való hozzájárulást e megállapodás alapján megadottnak kell tekinteni.

6.3. Az adatfeldolgozó a további adatfeldolgozó igénybevétele esetén vele olyan írásbeli szerződést köt, amely alapján a további adatfeldolgozót legalább azok a kötelezettségek terhelik, és legfeljebb azok a jogok illetik, amelyek e szerződés alapján az adatfeldolgozót terhelik, illetve illetik. Az előírt adatvédelmi kötelezettségek kiterjednek különösen:

a) a titoktartási kötelezettségre;

b) megfelelő technikai és szervezési intézkedések végrehajtására a vonatkozó jogszabályoknak való megfelelés és az adatbiztonsági követelmények érvényesítése érdekében;

c) az incidensek kezelése és az érintetti jogok biztosítása és a jogszabályi megfelelés érdekében történő együttműködési kötelezettségekre, ideértve az adatkezelő általi ellenőrzés jogát is.

6.4. Az Adatfeldolgozó a jogosan igénybe vett közreműködőért úgy felel, mintha a munkát maga végezte volna; közreműködő jogosulatlan igénybevétele esetén pedig, felelős minden olyan kárért is, amely anélkül nem következett volna be.

**7. Titoktartási kötelezettség**

7.1. Adatkezelők és az adatkezelésben közreműködő bármely további személy (különösen a munkavállaló vagy adatfeldolgozó) az általa kezelt személyes adatok tekintetében titoktartásra kötelezett. Ennek keretében biztosítják, hogy az adatokhoz csak olyan személyek férhetnek hozzá, akiknek feladatkörük ellátásához ez feltétlen szükséges és akik igazolható módon titoktartási nyilatkozatot tettek vagy egyébként jogszabály alapján titoktartásra kötelezettek.

7.2. Adatkezelők a személyes adatokat harmadik személy számára megismerhetővé tenni vagy továbbítani, illetve nyilvánosságra hozni az érintett utasítása, illetve jogszabály kifejezett rendelkezése esetén kötelesek.

7.3. A titoktartási kötelezettség az adatkezelőket és minden közreműködőt a szerződés teljesítése idejére, valamint annak megszűnése után is határidő nélkül terheli.

**8. Adatbiztonság**

8.1. Az adatkezelők megfelelő technikai és szervezési intézkedéseket hajtanak végre annak biztosítása és bizonyítása érdekében, hogy a személyes adatok kezelése a vonatkozó jogszabályokkal összhangban történik, valamint – az általános adatvédelmi rendelet 32. cikke alapján – annak érdekében, hogy a kockázat mértékének megfelelő szintű adatbiztonságot garantálják. Az adatbiztonság kiterjed különösen az adatok véletlen vagy jogellenes megsemmisítésével, elvesztésével, megváltoztatásával, jogosulatlan közlésével vagy az azokhoz való jogosulatlan hozzáféréssel (adatvédelmi incidenssel) szembeni védelemre.

8.2. A 8.1. pontban foglalt kötelezettség érdekében az adatfeldolgozó

a) biztosítja a személyes adatok kezelésére használt rendszerek és szolgáltatások folyamatos bizalmas jellegének biztosítását, integritását, rendelkezésre állását és ellenálló képességét;

b) biztosítja fizikai vagy műszaki incidens esetén az arra való képességet, hogy a személyes adatokhoz való hozzáférést és az adatok rendelkezésre állását kellő időben vissza lehet állítani;

c) az adatkezelés biztonságának garantálására hozott technikai és szervezési intézkedések hatékonyságának rendszeres tesztelésére, felmérésére és értékelésére szolgáló eljárást vezet be.

**9. Együttműködés az adatvédelmi incidensek kezelése érdekében**

* 1. Az adatfeldolgozó vállalja, hogy adatvédelmi incidens esetén haladéktalanul, de legkésőbb az incidens észlelésétől számított 24 órán belül tájékoztatja az Adatkezelőt. A tájékoztatás tartalmazza az adatvédelmi incidens körülményeit, így különösen:

a) az incidens jellegét, és – amennyiben lehetséges – az érintettek körét és (becsült) számát, valamint az érintett személyes adatok körét;

b) az incidensből eredő valószínűsíthető következményeket és az incidens súlyának (jelentéktelen, valószínűsíthetően kockázattal járó vagy valószínűsíthetően magas kockázattal járó incidens) besorolására vonatkozó javaslatot;

c) az incidens orvoslására adott szervezeti egységnél tett vagy tervezett, vagy más szervezeti egységek számára javasolt intézkedéseket, különösen azokat, amelyek az esetleges hátrányos következmények enyhítését célozzák;

d) azon intézkedéseket, amelyeket adott esetben az érintett megtehet az esetleges hátrányos következmények enyhítése érdekében;

f) az adatvédelmi felügyelőhatóság incidensbejelentő felületén közölni szükséges, az adatfeldolgozónál rendelkezésre álló további adatokat, így különösen az incidenst megelőzően megtett adatbiztonsági intézkedéseket, valamint – amennyiben erre sor került – az érintettnek megadott tájékoztatás szövegét.

* 1. Amennyiben 24 órán belül nem áll rendelkezésre minden információ, a rendelkezésre álló lehető legtöbb információt kell továbbítani. A később rendelkezésre álló információkat az adatfeldolgozó haladéktalanul közli az adatkezelővel.
	2. Az értesítést írásban (ideértve az elektronikus utat is) a 5. pontban megjelölt kapcsolattartónak, valamint az Egyetem adatvédelmi tisztviselőjének, egészségügyi adatok érintettsége esetén az Egyetem egészségügyi adatvédelmi tisztviselőjének is meg kell küldeni.
1. **Együttműködés az érintetti jogok gyakorlásának biztosítása érdekében**
	1. Az adatfeldolgozó és az adatkezelő együttműködik az általános adatvédelmi rendelet III. fejezete szerinti érintetti jogok, az előzetes tájékoztatáshoz való jog, a hozzáféréshez való jog, a helyesbítéshez való jog, a tiltakozáshoz való jog, a törléshez való jog, az adatkezelés korlátozásához való jog és az adathordozhatósághoz való jog érvényesítése érdekében. Az együttműködés kiterjed a helyesbítéséhez vagy törléséhez, illetve az adatkezelés korlátozásához kapcsolódó, harmadik személy címzettek felé történő értesítési kötelezettségre is.
	2. Az együttműködés keretében az adatfeldolgozó megfelelő technikai és szervezési intézkedésekkel segíti az adatkezelőt abban, hogy érintetti jogok érintett kérelme alapján történő gyakorlását biztosíthassa. A Felek haladéktalanul, de legkésőbb az érintett kérelmétől számított 5 munkanapon belül értesíti a másik Felet az érintett kérelméről, amennyiben bármelyik Fél önállóan nem képes az érintetti jogok biztosítására.
	3. A felek kölcsönösen tájékoztatják egymást minden olyan további tényről, információról, amely az érintetti jogok érvényesítéséhez szükségesek.
2. **Együttműködés a jogszabályi megfelelés biztosítása érdekében**
	1. Az adatfeldolgozó vállalja, hogy együttműködik és szükség esetén az adatkezelő kérésére rendelkezésre bocsát minden olyan információt és dokumentumot, amely az adatfeldolgozó vagy az adatkezelő jogszabályi kötelezettségeinek betartásához, valamint a jogszabályi kötelezettségek betartásának igazolásához szükségesek. Ennek keretében különösen:

a) a 9. pontban foglaltakon túl is együttműködik az adatvédelmi incidensek feltárásában, a következmények enyhítésében és az értesítési kötelezettségnek való megfelelés érdekében;

b) szükség esetén lehetővé teszi az adatkezelő vagy az általa megbízott más szervezet által végzett ellenőrzéseket, auditokat, beleértve a helyszíni vizsgálatot is;

c) szükség esetén együttműködik az adatkezelő tevékenységének hatósági vagy más erre feljogosított szerv általi ellenőrzése során;

d) szükség esetén együttműködik az adatvédelmi hatásvizsgálat és az ahhoz kapcsolódó esetleges előzetes konzultáció érdekében.

**12. Felelősség**

12.1. Az adatfeldolgozó felel az adatfeldolgozás által az adatkezelőnek vagy harmadik személyeknek okozott károkért, amennyiben megsérti e szerződés rendelkezéseit, vagy az általános adatvédelmi rendeletben, az Infotv.-ben vagy más adatvédelmi jogszabályban meghatározott, kifejezetten az adatfeldolgozóra vonatkozó szabályokat, illetve, ha az adatkezelő jogszerű utasításait figyelmen kívül hagyja vagy azokkal ellentétesen jár el.

12.2. Az adatvédelmi szabályok megsértéséért harmadik személyes felé egyebekben adatkezelő felel.

12.3. Ha mind az adatkezelő, mind az adatfeldolgozó érintett ugyanabban az adatkezelésben, és – az előzőek alapján – felelősséggel tartoznak az adatkezelés által okozott károkért, akkor az érintett tényleges kártérítésének biztosítása érdekében egyetemleges felelősséggel tartoznak.

1. Amennyiben több szakon tanuló hallgatók is részt vesznek a szakmai gyakorlaton, abban az esetben a táblázat bővíthető [↑](#footnote-ref-1)
2. Kitöltése csupán akkor kötelező, ha több szakról mennek hallgatók a gyakorlóhelyre. egyéb esetben TÖRLENDŐ [↑](#footnote-ref-2)